2020  آوروپا فوتبال شامپیونلوغو (یورو 2020) سئچمه‌لری ه قروپو 5-جی هفته‌سینده اوینانیلان اویوندا تورکیه ، آندورا 1-0 مغلوب ائدیب.
تورکیه آ میللی فوتبال تیمی، میداندا آندورانی 89-جی دقیقه‌ده اوزان توفا‌ن‌ین آتدیغی قوللا 1-0 مغلوب ائده‌رک قروپدا ایکینجی سیرا‌داکی یئرینی قورویوب.
قروپ‌داکی 5-جی اویونوندا 4-جی غلبه‌سینی الده ائدن میللی تیمده امتیازینی 12یه قالدیردی. عینی امتیازا مالیک فرانسا قول فرقی ایله لیدر، ایسلند ایسه 3-جی سیرادا یئر آلیب.
آی-اولدوزلو تیمینده، قروپ‌داکی آلتینجی اویونوندا 10 سپتامبر چرشنبه گونو دئپلاسماندا مولدووا ایله اوز-اوزه گله‌جک.
قروپدا اوینادیغی 5 اویونو دا اودوزان آندوررا ایسه خال‌سیز اولا‌راق سون سیرادا قالیب.
آندورانی 89-جی دقیقه‌دکی قوللا مغلوب ائدن آی-اولدوزلو تیم، قارشیلاشما سونوندا بؤیوک سئوینج یاشاییب.
ایستانبول قطرین وودافون پارکدا آپاریلان موباریزه‌نین آردین‌دان گنج‌لر و ایدمان ناظیری محمد محرم کاساپ اوغلو، تورکیه  فوتبال فدراسیونو رهبری نیهات اؤزدمیر ایله سویونوب-گئیینمه اوتاغینا ائنن پرزیدنت رجب طیب اردوغان، تکنیکی هئیت و فوتبالچیلارلا تک-تک ال وئردی و اونلاری غلبه موناسیبتیله تبریک ائدیب.
